## Pravilnik o vježbaonicama u predškolskim ustanovama

### NN 9/1995 (10.2.1995.), Pravilnik o vježbaonicama u predškolskim ustanovama

# MINISTARSTVO PROSVJETE I ŠPORTA

Na temelju članka 40. Zakona o društvenoj
brizi o djeci predškolske dobi ("Narodne novine",
broj 18/91 i 27/93), ministar prosvjete i športa donosi

## Pravilnik

### o vježbaonicama u predškolskim ustanovama

Članak 1.

Ovim se pravilnikom utvrđuju uvjeti, način
rada kadrovi i način određivanja mreže vježbaonica
u predškolskim ustanovama i drugim ustanovama u kojim se
ostvaruju programi predškolskog odgoja (u daljnjem tekstu:
dječji vrtić).

Članak 2.

Dječji vrtić može se imenovati
vježbaonicom visokih učilišta (u daljnjem tekstu:
vježbaonica) ako služi ostvarivanju programa stručnog
osposobljavanja studenata za rad s predškolskom djecom.

Članak 3.

Dječji vrtić koji se imenuje vježbaonicom
mora ispunjavati sljedeće uvjete:

- nalaziti se u mjestu gdje je visoko učilište

- imati odgovarajući prostor za demonstraciju
i izvođenje raznih oblika i sadržaja odgojno-obrazovnog
i rehabilitacijskog rada te za konzultacije studenata i druge
aktivnosti

- imati dovoljno potrebnih didaktičkih i rehabilitacijskih
sredstava i pomagala te drugu odgovarajuću opremu za odgojno-obrazovni
rad

- imati potreban broj odgovarajućeg stručnog
osoblja

- imati razvijene različite oblike komplementarnih
i interesnih programa i aktivnosti

- cjelinom svoge rada predstavljati pogodan model
za buduće odgajatelje i stručne suradnike.

Članak 4.

Dječji vrtić može biti vježbaonica

- u cjelini

- za pojedine programe odgoja, obrazovanja i rehabilitacije
djece

- za pojedine skupine djece.

Č1anak 5.

Normative prostora, opreme, didaktičkih i
rehabilitacijskih sredstava i pomagala u vježbaonici utvrđuje
Ministarstvo prosvjete i športa (u daljnjem tekstu Ministarstvo).

Normativi iz stavka 1. ovoga članka mijenjaju
se prema potrebi, a na prijedlog Zavoda za školstvo, visokog
učilišta ili vježbaonice.

Članak 6.

Dječji vrtić imenuje vježbaonicom
Ministarstvo na prijedlog Zavoda za školstvo i visokog učilišta
nakon što utvrdi da su ispunjeni uvjeti iz članka
3. ovoga pravilnika.

Dječji vrtić može biti imenovan
vježbaonicom na vrijeme od dvije do četiri godine.

Nakon provedenog postupka iz stavka 1. ovoga članka
Ministarstvo određuje mrežu vježbaonica.

Članak 7.

Zadaće su vježbaonice:

- razvijanje humanog odnosa studenata prema djetetu
i njegovim potrebama, interesima i mogućnostima

- razvijanje afiniteta i profesionalnog odnosa studenata
prema odgojno-obrazovnoj i rehabilitacijskoj djelatnosti

- upoznavanje s organizacijom rada dječjeg
vrtića te zadaćama odgajatelja, stručnih suradnika
i ostalih koji sudjeluju u ostvarivanju programa

- uključivanje studenata u oblike odgojno-obrazovnog
i rehabilitacijskog rada predviđenog planom i programom rada
visokog učilišta koji se mogu ostvariti u vježbaonici

- upućivanje studenata u praktično ostvarivanje
pojedinih faza odgojno-obrazovnog rada, kao što su: planiranje
i programiranje, pripremanje i izvođenje, praćenje i
vrednovanje odgojno-obrazovnog rada

- osposobljavanje studenata za praktičnu primjenu
stručno-metodičkih, pedagoško-psiholoških
i defektoloških znanja u neposrednom odgojno-obrazovnom radu

- razvijanje sposobnosti studenata da prate, analiziraju
i vrednuju vlastiti i tuđi rad

- uključivanje studenata u sve oblike suradnje
s roditeljima i drugim sudionicima odgojno-obrazovnog procesa

- upoznavanje studenata s primjenom inovacija i suv
remenih dostignuča u odgojno-obrazovnom radu.

Članak 8.

Visoko učilište je obvezno prilagoditi
program praktičnog osposobljavanja studenata u vježbaonici
planiranim aktivnostima dječjeg vrtića.

Vježbaonica i visoko učilište ugovorom
utvrđuju svoje međusobne obveze početkom svake
školske godine.

Članak 9.

Mentorstvo u vježbaonici obavlja odgajatelj
i stručni suradnik s najmanje tri godine radnog iskustva
u predškolskom odgoju.

Mentora u vježbaonici prvi put imenuje stručno
vijeće dječjeg vrtića na vrijeme od jedne godine.

Nakon jedne godine uspješnog mentorstva Ministarstvo
na prijedlog Zavoda za školstvo i visokog učilišta
imenuje mentora na vrijeme od četiri godine.

Članak 10.

Rad mentora u prvoj godini prati i ocjenjuje komisija
od tri člana:

- nastavnik metodike visokog učilišta

- savjetnik za predškolski odgoj Zavoda za školstvo

- stručni suradnik dječjeg vrtića

Komisiju imenuje Upravno vijeće dječjeg
vrtića na prijedlog Zavoda za školstvo i visokog učilišta.

Članak 11.

Mentor u vježbaonici može biti razriješen
mentorstva i prije isteka roka na koji je imenovan.

Postupak razrješenja provodi se sukladno postupku
imenovanja mentora.

Članak 12.

Mentor u vježbaonici obvezan je:

- planirati, pripremati i vrednovati rad studenata

- surađivati s nastavnikom metodike

- surađivati s ostalim mentorima u vježbaonici

- sudjelovati u analizi odgojno-obrazovnog rada studenata

- permanentno se stručno i pedagoški
usavršavati

- prema potrebi biti nazočan na sjednicama
stručnih tijela visokog učilišta kada se raspravlja
o pitanjima iz područja metodike i stručno pedagoške
prakse studenata

- voditi pismenu dokumentaciju (evidencije o studentima,
pismene priprave, analize, ocjene i dr.)

Članak 13.

U vježbaonici se u skladu s izvedbenim programom
visokog učilišta, grupno ili pojedinačno, ostvaruju
sljedeći oblici rada:

- hospitiranje studenata

- uzorni rad mentora

- pojedinačan neposredan rad studenata s djecom

- javan neposredan rad studenata s djecom

- analiza provedenog rada.

U tim poslovima sudjeluju: nastavnik metodike, mentor
i sludenti.

Članak 14.

Hospitiranje studenata u vježbaonici obuhvaća
rad mentora s jednom ili više grupa od tri do pet studenata.
Svaka je grupa nazočna na najmanje 15 sati odgojno-obrazovnog
ili rehabilitacijskog rada s djecom.

Članak 15.

Mentor u vježbaonici uz nazočnost nastavnika
metodike izvodi za grupu studenata jednu do dvije odgojno-obrazovne
aktivnosti.

Uzorni rad mentor priprema u suradnji s nastavnikom
metodike.

Članak 16.

Svaki student uz pomoć mentora priprema najmanje:

- dvije odgojno-obrazovne aktivnosti i izvodi ih
u nazočnosti mentora ili mentora i grupe studenata

- jednu odgojno-obrazovnu aktivnost i izvodi je u
nazočnosti nastavnika metodike, mentora i studenata.

Mentor je obvezan sudjelovati u pripremanju studenata
za oba oblika praktičnoga rada o čemu mora voditi
odgovarajuću pismenu dokumentaciju.

Članak 17.

Nakon realizacije svakog od oblika rada sa studentima
u vježbaonici provodi se analiza i stručna rasprava
u kojoj sudjeluju nastavnik metodike, mentor i studenti.

Pismene priprave, analize i ostali materijali korišteni
u neposrednom radu s djecom čine sastavni dio obvezne dokumentacije
vježbaonice.

Članak 18.

Raspored pojedinih oblika rada iz članka 13.
ovoga pravilnika, dnevni i tjedni raspored sati odnosno aktivnosti
u vježbaonici, kao i raspored, opseg i vrstu poslova za svaku
školsku godinu za pojedinog mentora, utvrđuju zajednički
vježbaonica i visoko učilište.

Vježbaonica je dužna početkom svake
školske godine dostaviti Ministarstvu raspored iz stavka
1. ovoga članka.

Članak 19.

Vježbaonica je dužna krajem svakog tromjesečja
dostaviti Ministarstvu izvješće o ostvarenom programu
i obavljenom radu mentora i drugih djelatnika.

Izvješće prethodno ovjerava nadležno
visoko učilište.

Članak 20.

Ovaj pravilnik stupa na snagu osmoga dana od dana
objave u "Narodnim novinama".

Klasa: 60 1-01/94-01-07

Urbroj: 532-02-1/2-94-03

Zagreb, 8. prosinca 1994.

Ministar prosvjete i športa

**Ljilja Vokić, prof.,** v.
r.

Pravilnik, NN 9/1995-140
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)